section_heading: Protu-udar i ubojstvo
paragraph_text: Kako su na vlast došli pripadnici plemena Igbo, a ostali narodi su izvrgnuti represiji, počelo se sumnjati u zavjeru. Tome je pridonio i sam vođa Ironsi. On nije bio predsjednik, nego vojni vođa s juga zemlje. U vojsci je bio dobar, ali u politici se pokazao nesposobnim. Kap koja je prelila čašu bio je "Dekret broj 1" kojim se poništavalo federalističko uređenje zemlje, a uvodila se unitarna država.